CELEX: 
Language: bg
Date: 2020-12-01 00:00:00
Title: РЕГЛАМЕНТ ЗА ИЗПЪЛНЕНИЕ (ЕС) .../… НА КОМИСИЯТА за определяне на правила относно обмена на данни онлайн и уведомяването за ЕС одобрявания на типа съгласно Регламент (ЕС) 2018/858 на Европейския парламент и на Съвета

РЕГЛАМЕНТ ЗА ИЗПЪЛНЕНИЕ (ЕС) .../… НА КОМИСИЯТА
            
            
               от 1.12.2020 година
            
            
               за определяне на правила относно обмена на данни онлайн и уведомяването за ЕС одобрявания на типа съгласно Регламент (ЕС) 2018/858 на Европейския парламент и на Съвета
            
            
               ЕВРОПЕЙСКАТА КОМИСИЯ,
            
            
               като взе предвид Договора за функционирането на Европейския съюз,
            
            
               като взе предвид Регламент (ЕС) 2018/858 на Европейския парламент и на Съвета от 30 май 2018 година относно одобряването и надзора на пазара на моторни превозни средства и техните ремаркета, както и на системи, компоненти и отделни технически възли, предназначени за такива превозни средства, за изменение на регламенти (ЕО) № 715/2007 и (ЕО) № 595/2009 и за отмяна на Директива 2007/46/ЕО
                  1
               , и по-специално член 12, параграф 4, втора алинея и член 27, параграф 3 от него,
            
            
            
               като има предвид, че:
            
            
               (1)Съгласно член 12, параграф 4 от Регламент (ЕС) 2018/858 от държавите членки се изисква да използват общата защитена система за електронен обмен, за да предоставят на обществеността, считано от 1 септември 2022 г., списък с ЕС одобренията на типа за превозни средства, системи, компоненти и отделни технически възли, които те са издали, изменили, отказали или отнели, както и списък на техническите служби, които са извършили изпитванията за съответните ЕС одобрявания на типа.
            
            
               (2)Съгласно член 27 от Регламент (ЕС) 2018/858 от органите по одобряването се изисква да използват същата система, за да предоставят определени документи, отнасящи се до ЕС одобрения на типа, на органите по одобряването на другите държави членки, на органите за надзор на пазара и на Комисията, както и да информират органите по одобряването на другите държави членки и Комисията за всеки отказ за издаване или за всяко отнемане на ЕС одобрение на типа, включително причините за това.
            
            
               (3)Европейската система за обмен на информация за одобренията на типа (ETAES) е софтуерно приложение, достъпно по интернет и разработено от държавите членки с цел подпомагане на органите по ЕС одобряване на типа при практическото изпълнение на изискванията за обмен на информация, определени в актове на Съюза, чрез осигуряване на централизиран механизъм за комуникация с цел улесняване на трансграничния обмен на копия от сертификатите за ЕС одобряване на типа заедно с приложенията. Друга подобна система — база данни за обмен на документация за одобренията на типа заедно с информационна система — бе създадена под егидата на Икономическата комисия за Европа на Организацията на обединените нации. Поради това е целесъобразно ETAES да бъде определена като общата защитена система за електронен обмен, посочена в член 27, параграф 3 от Регламент (ЕС) 2018/858.
            
            
               (4)За да се запазят поверителните данни, следва да бъдат определени изисквания относно достъпа до ETAES и използването на сигурни протоколи за обмен на данни.
            
            
            
               (5)С цел ETAES да се превърне в база данни онлайн с възможност за търсене, следва да бъдат определени изисквания по отношение на качването на документите за ЕС одобряване на типа, посочени в член 27, параграф 1 от Регламент (ЕС) 2018/858.
            
            
               (6)За да се установят по-добре различните права на достъп до ETAES, органите по одобряването следва да качват поотделно в ETAES документите, посочени в член 27, параграф 1 от Регламент (ЕС) 2018/858, въз основа на тяхното естество и, когато е приложимо, техния статус.
            
            
               (7)Като се има предвид, че в настоящата си версия ETAES е инструмент за комуникация за административно сътрудничество между държавите членки, който не е достъпен за обществеността, е необходимо да се хармонизират форматът и съдържанието на списъците, посочени в член 12, параграф 4 от Регламент (ЕС) 2018/858, за да се гарантира, че съответната информация е достъпна за обществеността.
            
            
               (8)В правомощията, предвидени в член 12, параграф 4, втора алинея и в член 27, параграф 3 от Регламент (ЕС) 2018/858, се определят изискванията за използването на общата защитена система за електронен обмен на информация за ЕС одобряване на типа на моторни превозни средства и техните ремаркета, както и за системи, компоненти и отделни технически възли, предназначени за такива превозни средства. Тъй като тези правомощия са тясно свързани посредством своя предмет, те следва да бъдат групирани за целите на настоящия регламент.
            
            
               (9)Мерките, предвидени в настоящия регламент, са в съответствие със становището на Техническия комитет по моторните превозни средства (ТКМПС/TCMV),
            
            
               ПРИЕ НАСТОЯЩИЯ РЕГЛАМЕНТ:
            
         
         
            
               Член 1
            
            
               Обща защитена система за електронен обмен
            
            
            
               Европейската система за обмен на информация за одобряванията на типа (ETAES) се използва като посочената в член 27, параграф 3 от Регламент (ЕС) 2018/858 обща защитена система за електронен обмен.
            
            
               Член 2
            
            
               Мерки за сигурност
            
            
            
               За да се предотврати неразрешеният достъп, в ETAES се спазват следните мерки за сигурност:
            
            
               а)криптиране на комуникацията между клиента ETAES и сървъра ETAES посредством протокол https със сертификат за SSL;
            
            
               б)уеб сигурност, която не позволява на нападателите да зареждат в уебстраниците скриптове от клиентска страна и да използват множество слоеве, за да подведат потребителя да щракне върху бутон или връзка към друга уебстраница;
            
            
               в)дребноструктурна система за контрол на достъпа, която позволява да се предоставят разрешения за четене или записване за достъпа на упълномощени страни.
            
            
            
               Член 3
            
            
               Процедура за обмен на информация за одобряване на типа
            
            
            
               1. Когато информира органите за издаване на ЕС одобрения на типа за изменения, откази за издаване и отнемания на такива одобрения съгласно член 27, параграфи 1 и 2 от Регламент (ЕС) 2018/858, органът по одобряването вписва в ETAES най-малко следните атрибути:
            
            
               а)отличителен номер на държавата членка, издала сертификата за ЕС одобряване на типа, в съответствие с точка 2.1 от приложение IV към Регламент за изпълнение (ЕС) 2020/683 на Комисията
                  2
               ;
            
            
               б)номер на сертификата за ЕС одобряване на типа
                  3
               ;
            
            
               в)дата на одобряване на сертификата за ЕС одобряване на типа;
            
            
               г)наименование на техническата служба, отговорна за провеждане на изпитванията, когато е приложимо
                  4
               ;
            
         
         
            
               д)име на производителя;
            
            
               е)тип на превозното средство, системата, компонента или отделния технически възел, посочен от производителя в сертификата за ЕС одобряване на типа;
            
            
               ж)категория на превозното средство съгласно член 4 от Регламент (ЕС) 2018/858, когато е приложимо;
            
            
               з)законодателството, приложимо за ЕС одобряването на типа за цялото превозно средство, система, отделен технически възел или компонент;
            
            
               и)статус на ЕС одобрението на типа — „granted“ (издадено), „amended“ (изменено), „refused“ (отказано) или „withdrawn“ (отнето);
            
            
               й)за какво се отнася ЕС одобрението на типа — превозно средство, система, компонент или отделен технически възел.
            
            
               2. В случаите, посочени в параграф 1, органът по одобряването също така качва отделно следните документи в ETAES в електронен формат, позволяващ търсене:
            
            
               а) копие от сертификата за ЕС одобряване на типа с обозначение „CERT“, последвано от номера на сертификата за ЕС одобряване на типа
                  5
                
                  6
               ;
            
            
               б)единиците информация, които се прилагат към сертификата за ЕС одобряване на типа, посочен в член 28, параграф 1, букви а), в) и г) от Регламент (ЕС) 2018/858, с обозначение „IF“, последвано от номера на сертификата за ЕС одобряване на типа
                  7
               ;
            
            
               в) доклада от изпитването и/или протокола от изпитването, посочен в член 28, параграф 1, буква б) от Регламент (ЕС) 2018/858, с обозначение „TR“, последвано от номера на сертификата за ЕС одобряване на типа
                  8
               ;
            
            
               г) всички документи, различни от посочените в букви а), б) и в), с обозначение „OTHER“, последвано от номера на сертификата за ЕС одобряване на типа
                  9
               .
            
            
               
                     10
                  3. Когато е необходимо да се включат множество документи за качванията, посочени в параграф 2 от настоящия член, след обозначенията, предвидени в параграф 2, букви б), в) и г) от настоящия член се добавя допълнителен пореден номер, започващ от 1.
            
            
               
                     11
                  4. В случай че документите бъдат преразгледани и претърпят изменения, както е предвидено в член 34 от Регламент (ЕС) 2018/858, след обозначенията, посочени в параграф 2, букви а), б), в) и г) от настоящия член, се поставя обозначението Rev. и двуцифрен пореден номер, започващ от 01.
            
            
            
               Член 4
            
            
               Списък на ЕС одобренията на типа
            
            
            
               1.
                     Когато държавите членки предоставят публичен достъп посредством ETAES до списъците на ЕС одобренията на типа и техническите служби, посочени в член 12, параграф 4 от Регламент (ЕС) 2018/858, те правят това в стандартизиран формат, позволяващ търсене. Държавите членки поддържат списъците актуални.
            
            
               2.
                     В списъка (списъците), посочен(и) в параграф 1, се включва следната информация:
            
            
               а) отличителен номер на държавата членка, издала сертификата за ЕС одобряване на типа, в съответствие с точка 2.1 от приложение IV към Регламент за изпълнение (ЕС) 2020/683 на Комисията;
            
         
         
            
               б)сертификат за ЕС одобряване на типа №:
            
            
               в)статус на ЕС одобрението на типа — „granted“ (издадено), „amended“ (изменено), „refused“ (отказано) или „withdrawn“ (отнето);
            
            
               г) наименование на техническата служба, отговорна за провеждане на изпитванията, когато е приложимо;
            
            
               д)дата на одобряване на сертификата за ЕС одобряване на типа.
            
            
            
            
               3.
                     На уебсайта на Комисията може да се публикува списък на ЕС одобренията на типа и списък на техническите служби, посочени в член 12, параграф 4 от Регламент (ЕС) 2018/858.
            
            
            
            
               Член 5
            
            
               Влизане в сила и прилагане
            
            
            
               Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
            
            
               Настоящият регламент е задължителен в своята цялост и се прилага пряко във всички държави членки.
            
            
            
               Съставено в Брюксел на 1.12.2020 година.
            
            
               
                     За Комисията
               
               
                     Председател
                     Ursula VON DER LEYEN
               
               
            
         
         
            
                  
                     (1)
                  
                        ОВ L 151, 14.6.2018 г., стр. 1. 
               
               
                  
                     (2)
                  
                        Регламент за изпълнение (ЕС) 2020/683 на Комисията от 15 април 2020 година относно изпълнението на Регламент (ЕС) 2018/858 на Европейския парламент и на Съвета по отношение на административните изисквания за одобряването и надзора на пазара на моторни превозни средства и техните ремаркета, както и на системи, компоненти и отделни технически възли, предназначени за такива превозни средства (ОВ L 163, 26.5.2020 г., стр. 1).
               
               
                  
                     (3)
                  
                        В случай че ЕС одобряването на типа е било отказано и органът по одобряването не е запазил номер на сертификат за ЕС одобряване на типа, органът по одобряването използва рубриката NEWS в ETAES, за да информира органите по одобряването на другите държави членки за своя отказ.
               
               
                  
                     (4)
                  
                        Органът по одобряването вписва „не се прилага“ при поетапно одобряване на типа, когато органът по одобряването събира целия набор от сертификати за ЕС одобряване на типа или за ООН одобряване на типа и този орган е издал окончателния сертификат за ЕС одобряване на типа за цялото превозно средство.
               
               
                  
                     (5)
                  
                        Пример: „CERT e1*2018/858*00001*00“.
               
               
                  
                     (6)
                  
                        В случай че ЕС одобряването на типа е било отказано и органът по одобряването не е запазил номер на сертификат за ЕС одобряване на типа, органът по одобряването използва рубриката NEWS в ETAES, за да информира органите по одобряването на другите държави членки за своя отказ.
               
               
                  
                     (7)
                  
                        Пример: „IF e4*2018/858*00004*02“.
               
               
                  
                     (8)
                  
                        Пример: „TR e24*2018/858*00001*00“.
               
               
                  
                     (9)
                  
                        Пример: „OTHER e1*2018/858*00001*00“.
               
               
                  
                     (10)
                  
                        Пример: „IF1 e9*2018/858*00001*00“, „IF2 e9*2018/858*00001*00“, и т.н.
               
               
                  
                     (11)
                  
                        Пример: „CERT e5*2018/858*00001*00 Rev.01“.